Էբի Դալքեմփեր

**Էբիգեյլ Լին Դալքեմփեր** (, ), ամերիկացի ֆուտբոլիստուհի, «Սան Դիեգո Ուեյվ» ակումբի և ԱՄՆ ֆուտբոլի ազգային հավաքականի պաշտպան։ 2019 թվականի աշխարհի չեմպիոն, Կանանց ֆուտբոլի ազգային լիգայի չեմպիոն «Ուեսթերն Նյու Յորք Ֆլեշ» (2016) և «Նորթ Կարոլինա Կուրաժ» (2018, 2019) ակումբների կազմում։

## Կարիերա
### Ուսանողական
2011-2014 թվականներին խաղացել է «ՈՒԿԼԱ Բրուինզի» կազմում, որի կազմում 2013 թվականին դարձել է NCAA-ի չեմպիոն։

### Ակումբային
2013 թվականի հունվարին պայմանագիր է կնքել «Պալի Բլյուզի» հետ, որի կազմում հաղթել է Արևմտյան կոնֆերենցիայում և W-League ազգային առաջնությունում։

2015 թվականի հունվարին ընտրվել է Կանանց ֆուտբոլի ազգային լիգայի դրաֆթում 3-րդ համարի ներքո «Վեստերն Նյու Յորք Ֆլեշ» ակումբի կողմից։ Նա խաղացել է «Ֆլեշի» կազմում մինչև 2015 թվականի հոկտեմբերը, մինչև վարձավճարով տեղափոխվել է ավստրալական «Ադելաիդա Յունայթեդ» թիմ, որտեղ խաղացել է մինչև մրցաշրջանի ավարտը։

Վերադառնալուց հետո «Ֆլեշի» կազմում դարձել է NWSL-ի չեմպիոն այն բանից հետո, երբ իր թիմը 3-2 հաշվով հաղթել է «Վաշինգտոն Սփիրիթին» 11 մետրանոց հարվածաշարի արդյունքում․ հարվածներից մեկն իրականացրել է Դալքեմփերը։ 2017 թվականի հունվարին ակումբը փոխել է իր անվանումը և  կոչվել «Հյուսիսային Կարոլինա Կուրաժ»։ Հետագա տարիներին «Կուրաժի» կազմում, այդ թվում նաև պաշտպանությունում հաջող խաղի շնորհիվ 2018 և 2019 թվականներին անընդմեջ նվաճել է երկու չեմպիոնական տիտղոս։

2021 թվականի հունվարի 16-ին տեղափոխվել է անգլիական «Մանչեսթեր Սիթի»՝ կնքելով երկուսուկես տարվա պայմանագիր։ Ընդհանուր առմամբ 12 խաղ է անցկացրել «Սիթիի» կազմում, իսկ յոթ ամիս անց՝ 2021 թվականի օգոստոսին, հայտարարվել է, որ նա կհեռանա այն թիմից, որի կազմում զբաղեցրել է Անգլիայի առաջնության երկրորդ տեղը։

2021 թվականի օգոստոսի 29-ին վերադարձել է ԱՄՆ և տեղափոխվել «Հյուսթոն Դեշ» ակումբ, որի կազմում անցկացրել է 8 հանդիպում։

2021 թվականի նոյեմբերի 22-ին դարձել է առաջին ֆուտբոլիստուհին, որը պայմանագիր է կնքել լիգայի նորեկ «Սան Դիեգո Ուեյվ» ակումբի հետ։

### Միջազգային
180px|thumb|left|Դալքեմփերն ԱՄՆ հավաքականի կազմում
Միջազգային կարիերայի վաղ փուլերում կանչվել և խաղացել է ԱՄՆ տարբեր տարիքի հավաքականներում, ներառյալ նաև օլիմպիականը (մինչև 23 տարեկան), որի հետ երկու անգամ անընդմեջ (2013 և 2014 թվականներին) հաղթել է Չորս ազգերի մրցաշարում։

2019 թվականի մայիսին ընդգրկվել է ԱՄՆ ֆուտբոլի ազգային հավաքականի կազմում՝ մասնակցելու աշխարհի առաջնությանը։ Մրցաշարում նա դարձել է հիմնական կենտրոնական պաշտպանը՝ մասնակցելով բոլոր խաղերին, իսկ ամերիկուհիները դարձել են աշխարհի չեմպիոններ։

Ամերիկյան հավաքականի կազմում 2021 թվականի ամռանը մասնակցել է Օլիմպիական խաղերին, որտեղ ամերիկուհիները նվաճել են բրոնզե մեդալներ։

## Անձնական կյանք
2016 թվականի դեկտեմբերին հայտարարվել է, որ Դալքեմփերի մոտ հայտնաբերվել է սեպսիս հիվանդություն, որի պատճառով նա ֆուտբոլ չի խաղացել մինչև 2017 թվականի հունիսը, երբ հայտարարվել է նրա ապաքինման մասին։

2021 թվականի հունվարի 5-ին ամուսնացել է ֆուտբոլիստ Ահարոն Շոնֆելդի հետ (ծնվ․՝ 1990), ում հետ սկսել էր հանդիպել 2019 թվականի մայիսին։

## Ծանոթագրություններ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Ամերիկացի կին ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Կանանց ֆուտբոլի կիսապաշտպաններ